**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΤΟΥ ΠΜΣ ΣΤΑ ΜΑΘΗΜΑΤΙΚΑ ΤΗΣ ΑΓΟΡΑΣ ΚΑΙ ΠΑΡΑΓΩΓΗΣ**

**ΓΙΑ ΤΟ ΑΚΑΔ. ΕΤΟΣ 2018-19**

Το Διατμηματικό/Διαπανεπιστημιακό **ΠΜΣ στα Μαθηματικά της Αγοράς και Παραγωγής (MSc in Business Mathematics),** το οποίο οργανώνεται και λειτουργεί με την συνεργασία του Τμήματος Μαθηματικών (ΕΚΠΑ), του Τμήματος Οικονομικών Επιστημών (ΕΚΠΑ) και του Τμήματος Πληροφορικής (ΟΠΑ), έχει εγκριθεί από τη Σύγκλητο του ΕΚΠΑ και τη Σύγκλητο του ΟΠΑ σύμφωνα με το Ν.4485/2017 και θα αναρτήσει τη σχετική **Προκήρυξη Υποβολής Αιτήσεων** για το προσεχές ακαδημαϊκό έτος 2018-19, **αμέσως** **μόλις λάβει την έγκριση του από το ΥΠΕΘ**.

**Με τη δημοσίευση της προκήρυξη υποβολής αιτήσεων**, οι ενδιαφερόμενοι θα κληθούν να υποβάλλουν στη Γραμματεία του Προγράμματος τα ακόλουθα δικαιολογητικά:

1. Αίτηση (Θα πρέπει να συμπληρωθεί το ειδικό έντυπο αίτησης και να δοθεί προσοχή στα **δοκίμια που προβλέπονται**)
2. Αντίγραφο πτυχίου / διπλώματος.

Οι υποψήφιοι που δεν είναι κάτοχοι πτυχίου αλλά εκτιμούν ότι θα καταστούν πτυχιούχοι μέχρι τον Οκτώβριο θα πρέπει να επισυνάψουν: (i) κατάλογο των μαθημάτων που εκκρεμούν για την απόκτηση πτυχίου, (ii) τον μέσο όρο βαθμολογίας των με βάση τα ολοκληρωθέντα μαθήματα

(iii) υπεύθυνη δήλωση ότι

- τυχόν αποδοχή της υποψηφιότητας τους γίνεται με την προϋπόθεση ότι θα αποκτήσουν το πτυχίο τους μέχρι και την εξεταστική περίοδο του Σεπτεμβρίου,

- γνωρίζουν ότι δε δικαιούνται να εγγραφούν λόγω της μη απόκτησης πτυχίου μέχρι και την εξεταστική του Σεπτεμβρίου,

- γνωρίζουν ότι τα ποσά που θα καταβληθούν στο πρόγραμμα δεν επιστρέφονται, στην περίπτωση που δεν επιθυμούν να εγγραφούν οριστικά σε αυτό.

1. Αναλυτική βαθμολογία όλων των ετών σπουδών
2. Αντίγραφο σχετικού Μεταπτυχιακού Τίτλου Σπουδών (εάν υπάρχει)
3. Ισοτιμία και Αντιστοίχιση από το ΔΟΑΤΑΠ για αποφοίτους Τμημάτων αλλοδαπής.
4. Αποδεικτικό Αγγλικής γλώσσας (Κρατικό Δίπλωμα Γλωσσομάθειας ή PROFICIENCY), ή κατ’ οικονομία ΑDVANCED ή TOEFL ή κατά απόλυτη οικονομία υπεύθυνη δήλωση όπου ο υποψήφιος δηλώνει ότι διαθέτει κατά την γνώμη του επαρκείς γνώσεις Αγγλικής για την παρακολούθηση του προγράμματος, μέρος της διδασκαλίας του οποίου ενδέχεται να είναι στα Αγγλικά.
5. Βιογραφικό σημείωμα όπου θα αναφέρονται τόσο οι ακαδημαϊκές όσο και οι κοινωνικές, αθλητικές κ.α. δραστηριότητές των
6. Δύο (2) συστατικές επιστολές (μπορεί να χρησιμοποιηθεί το ειδικό έντυπο συστατικής επιστολής).
7. *Προαιρετικά:* Αποδεικτικά επαγγελματικής εμπειρίας
8. *Προαιρετικά: αποτελέσματα εξέτασης GMAT*

Καλούνται οι φοιτητές, που ενδιαφέρονται να παρακολουθήσουν το Μεταπτυχιακό Πρόγραμμα στα Μαθηματικά της Αγοράς και Παραγωγής, να **αποστείλουν ηλεκτρονικά στο email της Γραμματείας** ([postgrad@aueb.gr](mailto:postgrad@aueb.gr)) συμπληρωμένο το έντυπο της αίτησης εκδήλωσης ενδιαφέροντος που είναι διαθέσιμο στον σύνδεσμο [map.aueb.gr](http://map.aueb.gr/Uploads/DownloadableContent/AITHSH_Endiaferontos18_19.doc) μαζί με ένα **βιογραφικό σημείωμα** κι ένα **αντίγραφο αναλυτικής βαθμολογίας** των προπτυχιακών τους σπουδών.

Η αξιολόγηση των αιτήσεων των υποψηφίων θα ξεκινήσει αμέσως μετά την τελική έγκριση του Μεταπτυχιακού Προγράμματος από το ΥΠΕΘ, ακολουθώντας σειρά προτεραιότητας..

Η τελευταία προθεσμία για την ηλεκτρονική αποστολή της αίτησης εκδήλωσης ενδιαφέροντος είναι η **Παρασκευή 14 Σεπτεμβρίου 2018**. Σημειώνεται ότι η υποβολή της ηλεκτρονικής αυτής αίτησης δε δεσμεύει τον φοιτητή για την παρακολούθηση του Προγράμματος, αλλά τον εντάσσει σε λίστα ηλεκτρονικών ενημερώσεων, σχετικά με το Πρόγραμμα.